Mogo ledus halle

Mogo ledus halle ir hokeja vajadzībām celta ledus halle, kas atrodas blakus Latvijas Sporta Pedagoģijas akadēmijas sporta bāzei Brīvības ielā 333. Arēnas ietilpība ir 600 sēdvietas. 2015. gada augustā par ledus halles īpašnieku kļuva AS Mogo, un tika veikti halles pilnveidošanas darbi — sportistu vajadzībām izremontētas ģērbtuves, izveidotas divas papildu žāvētavas, kā arī ierīkots papildu apgaismojums un nomainīts ēkas jumts.